Pachyelmis

***Pachyelmis*** er en slekt av biller som kryper rundt på bunnen av rennende vann. De voksne billene puster ved hjelp av et såkalt plastron, og trenger ikke komme opp til overflaten etter luft. Til gjengjeld er de avhengige av oksygenrikt vann.

## Utseende
Små, nokså brede, gjerne brunlige elvebiller. Artene i underfamilien Elminae er glatte og blanke, med litt metallisk glans. Gamle biller kan kjennes på at de er «tilgrodde» med alger og mikroorganismer. Familien kan særlig kjennes på lange fotledd med store klør, som brukes til å klamre seg fast til bunnen. **Hodet** er lite, antennene er middels lange, 7–11-leddete, tråd- eller kølleformede. **Brystskjoldet** (pronotum) har opphøyde lengdelister hos underfamilien Elminae. **Dekkvingene** er avlange med punktrekker, ofte også opphøyde lengdelister. **Beina** er lange, særlig fotleddene, og ganske kraftige. Det ytterste fotleddet bærer uvanlig store klør. **Larvene** er flattrykte og langstrakte. Ryggplater (tergitter) og bukplater (sternitter) er tydelig markerte. Hodet er ganske lite med korte antenner og små kjever (mandibler). De tre parene med bein er korte og kraftige, og bakkroppen langt tilspisset. Denne slekten utmerker seg med ganske lange bein med store klør som hjelper dem holde seg fast i rennende vann.

## Levevis
Elvebillene kryper rundt på bunnen av rennende vann. De kan ikke svømme og er avhengige av å klamre seg fast til bunnen. Både larvene og de voksne lever av å skrape alger og detritus fra steiner og grus. Noen få arter lever på vannplanter i stillestående vann.
Larvene puster med gjeller som sitter inne i endetarmen (kan skytes ut), mens de voksne billene har et såkalt plastron. Undersiden er dekket av vannavstøtende (hydrofuge) hår. Disse holder på plass en sølvaktig hinne av luft, og oksygenutveksling skjer mellom denne og det omkringliggende vannet. Denne tilpasningen gjør at billene ikke trenger komme til overflaten for å få luft, men til gjengjeld er de avhengige av vann med høyt oksygeninnhold, slik som kaldt, raskt rennende vann. De utvokste larvene kryper på lang og forvandler seg til en puppe i en utgravd hule på bredden. De nyklekte billene kan fly langt, men når de først har funnet en passende bekk slår de seg vanligvis til der for resten av livet. De kan leve flere år.

## Utbredelse
Slekten er utbredt i Afrika inkludert Madagaskar.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien mudderbiller (Dryopoidea)
**** Familien **[[elvebiller]]**, Elmidae Curtis, 1830
***** Underfamilien elvebiller (Elminae) Curtis, 1830
****** Slekten ***Pachyelmis*** Fairmaire, 1898 
### Liste over artene

* *[[Pachyelmis aemula]]* Delève, 1964
* *[[Pachyelmis aequata]]* Delève, 1967
* *[[Pachyelmis alluaudi]]* Delève, 1963
* *[[Pachyelmis amaena]]* Grouvelle, 1906
* *[[Pachyelmis basilewskyi]]* Delève, 1956
* *[[Pachyelmis bertrandi]]* Delève, 1964
* *[[Pachyelmis bigibbulosa]]* Delève, 1973
* *[[Pachyelmis capuroni]]* Delève, 1963
* *[[Pachyelmis collarti]]* Delève, 1964
* *[[Pachyelmis convexa]]* Grouvelle, 1911
* *[[Pachyelmis distinguenda]]* Delève, 1938
* *[[Pachyelmis fairmairei]]* (Grouvelle, 1899)
* *[[Pachyelmis gibba]]* Grouvelle, 1911
* *[[Pachyelmis grouvellei]]* (Zaitzev, 1908)
* *[[Pachyelmis ingens]]* Grouvelle, 1906
* *[[Pachyelmis interstitialis]]* Fairmaire, 1902
* *[[Pachyelmis madudana]]* Delève, 1937
* *[[Pachyelmis manca]]* Delève, 1938
* *[[Pachyelmis obesa]]* Delève, 1964
* *[[Pachyelmis obliqua]]* Grouvelle, 1906
* *[[Pachyelmis obscura]]* Delève, 1963
* *[[Pachyelmis persimilis]]* Delève, 1974
* *[[Pachyelmis quadricarinata]]* Delève, 1964
* *[[Pachyelmis regimbarti]]* Grouvelle, 1906
* *[[Pachyelmis rubripes]]* (Fairmaire, 1898)
* *[[Pachyelmis rufomarginata]]* Delève, 1964
* *[[Pachyelmis rufula]]* Delève, 1963
* *[[Pachyelmis schoutedeni]]* Delève, 1938
* *[[Pachyelmis securigera]]* Delève, 1974
* *[[Pachyelmis silvatica]]* Grouvelle, 1906
* *[[Pachyelmis tibialis]]* Delève, 1968
* *[[Pachyelmis upembana]]* Delève, 1955
* *[[Pachyelmis validipes]]* Fairmaire, 1898

## Referanser




## Eksterne lenker
*